**Татар гомуми белем бирү оешмаларында укучылар өчен татар әдәбиятыннан олимпиада биремнәренә җаваплар**

**(муниципаль тур, 2018-2019 уку елы) 9 нчы сыйныф**

**Максималь балл – 48 балл**

1. **Әдәбият теориясенә караган биремнәр (12 балл).**
2. Хикмәт жанрына хас үзенчәлекләрне М.Колый хикмәтләре мисалында аңлатыгыз (10 балл). **Кыскалык, төп фәлсәфи фикерне дүрт юлга сыйдыру, нәсихәт бирү, хикмәтле фикер әйтү һ.б.**
3. Хикмәтләр кем исеменнән сөйләнелә? Бер сүз яки сүзтезмә белән язып куегыз (2 балл). **Суфый яки лирик герой**
4. **Әдәби иҗатка караган биремнәр (26 балл).**

1. Чирмешән районы Яңа Кади авылы – Каргалы – Бохара – Сәмәрканд – Чистай өязе Исләй авылы. Әлеге урыннар кайсы әдип исеме белән бәйләнгән? (3 балл) **Габдерәхим Утыз Имәни**

2. Бу әдип әдәбиятның кайсы төрендә иҗат итә? Бер җөмлә белән язып куегыз (3 балл) **Габдерәхим Утыз Имәни әдәбиятның поэтик төрендә иҗат итә.**

3. Габдерәхим Утыз Имәнинең лирик героена нинди сыйфатлар хас? (10 балл) **Үгет-нәсихәт бирә, белемлелекне югары күтәрә, тәнкыйтьләү сыйфаты көчле һ.б.**

4. Аның әсәрләрендә мәгърифәткә бәйле нинди фикерләр урын ала? (10 балл). **Халыкны аң-белемгә өнди, зиһенен баетырга чакыра, укымышлы кешеләрне мактый һ.б.**

1. **Иҗади эш (10 балл).**

Түбәндәге сүзләрне танылган шагыйрьнең әсәреннән бер строфалык шигырь итеп формалаштырыгыз: *яуды, имди, кебек, энҗе-мәрҗән, итәгемә, мин, җыйдым, җиргә, яңгыр, аларны.*

*Энҗе-мәрҗән яуды җиргә яңгыр кебек, -*

*Мин аларны итәгемә җыйдым имди.*